डीपीआर के शर्तों की अनदेखी ः मेसर्स ईमार एमजीएफ लैंड ने गोमती नगर विस्तार के सेक्टर सात में अमर शहीद पथ से सटे इलाके में गोमती ग्रीन्स के नाम से इंटीग्रेटेड टाउनशिप का डीपीआर एलडीए से 26 जून 2011 को पास कराया था। डीपीआर में तय मानकों के तहत बिल्डर कंपनी को सितंबर 2012 तक प्रस्तावित टाउनशिप क्षेत्र के लिए पर्यावरण एवं वन मंत्रालय से स्वीकृत अनापत्ति प्रमाणपत्र के साथ ही सीवरेज सिस्टम का 50 फीसदी, ड्रेनेज सिस्टम का 40 प्रतिशत, सड़क निर्माण का 30 प्रतिशत और जलापूर्ति सिस्टम का 20 प्रतिशत डवलपमेंट कार्य पूरा कराना था। बिल्डर कंपनी ने तय मानकों की अनदेखी करते हुए न तो एलडीए को पर्यावरण मंत्रालय की एनओसी दी और न ही तय मानक के तहत कोई विकास कार्य ही कराया है। एलडीए के अधिशासी अभियंता प्रो.यू. 3 (हाईटेक व इंटीग्रेटेड) ने पत्र संख्या 207/ईई/एचटीआईजी/ 2012 दिनांक 25 सितंबर 12 को तैयार रिपोर्ट में इसकी पुष्टि भी की है। इसमें साफ कहा गया है कि प्रस्तावित मे. ईमार एमडीएफ लैंड लिमिटेड की टाउनशिप गोमती ग्रीन्स के विकास कार्य की प्रगति के सापेक्ष अधिक भूखंडों की बुकिंग कर किस्तों का भुगतान प्राप्त किया जा रहा है।